Na temelju članka 17. stavka 2.**Zakon o zaštiti prijavitelja nepravilnosti (NN br. 17/19)** ravnatelj ustanove dječjeg vrtića „Morska vila“ Nin dana 18. lipnja 2021. godine, donosi

ODLUKU

O

IMENOVANJU POVJERLJIVE OSOBE ZA UNUTARNJE

PRIJAVLJIVANJE NEPRAVILNOSTI

Članak 1.

Imenuje se GORANA ŽUVELA povjerljiva osoba za unutarnje prijavljivanje nepravilnosti uz pristanak osobe potpisom ove Odluke.

Članak 2.

Osoba iz članka 1. ove Odluke imenovana je na prijedlog najmanje 20 % radnika zaposlenih kod poslodavca.

Članak 3.

Povjerljiva osoba ima pravo na zaštitu sukladno članku 17.stavku 7. Zakona o zaštitit prijavitelja nepravilnosti.

Članak 4.

Postupak unutarnjeg prijavljivanja nepravilnosti započinje dostavljanjem prijave osobi iz članka 1. ove Odluke.

 Članak 5.

(2) Osoba iz članka 1. ove Odluke dužna je:

1. zaprimiti prijavu nepravilnosti

2. ispitati prijavu nepravilnosti najkasnije u roku od šezdeset dana od dana zaprimanja prijave

3. bez odgode poduzeti radnje iz svoje nadležnosti potrebne za zaštitu prijavitelja nepravilnosti ako je prijavitelj nepravilnosti učinio vjerojatnim da jest ili bi mogao biti žrtva štetne radnje zbog prijave nepravilnosti

4. prijavu o nepravilnosti proslijediti tijelima ovlaštenim na postupanje prema sadržaju prijave, ako nepravilnost nije riješena s poslodavcem

5. obavijestiti prijavitelja nepravilnosti, na njegov zahtjev, o tijeku i radnjama poduzetima u postupku i omogućiti mu uvid u spis u roku od trideset dana od zaprimanja zahtjeva

6. pisanim putem obavijestiti prijavitelja nepravilnosti o ishodu postupka iz stavka 1. ovoga članka odmah nakon njegova završetka

7. pisanim putem izvijestiti nadležno tijelo za vanjsko prijavljivanje nepravilnosti o zaprimljenim prijavama u roku od 30 dana od odlučivanja o prijavi

8. čuvati identitet prijavitelja nepravilnosti i podatke zaprimljene u prijavi od neovlaštenog otkrivanja odnosno objave drugim osobama, osim ako to nije suprotno zakonu.

 Članak 6.

Ova Odluka stupa na snagu danom donošenja.

KLASA: 601-02/21-01/02 URBROJ: 2198/11-08-01-21-50

Nin, 18. lipnja 2021. godine

 Ravnateljica:

 Irena Ćuk